Document ID: 32000R2364

Uredba Komisije (ES) št. 2364/2000
z dne 25. oktobra 2000
o četrtem seznamu prednostnih snovi v skladu z Uredbo Sveta (EGS) št. 793/93
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi [1], in zlasti členov 8 in 10 Uredbe,
ob upoštevanju naslednjega:
(1) Uredba (EGS) št. 793/93 predvideva sistem za oceno in kontrolo tveganja obstoječih snovi in določa, da je za oceno tveganja pri uporabi obstoječih snovi primerno določiti prednostne snovi, ki zahtevajo pozornost.
(2) Posledično člen 8 Uredbe (EGS) št. 793/93 zahteva, da Komisija pripravi seznam prednostnih snovi, pri čemer upošteva določene dejavnike, ki so navedeni v nadaljevanju.
(3) Člen 10 Uredbe (EGS) št. 793/93 določa, da jeza oceno vsake snovi s prednostnega seznama odgovorna država članica ter da je pri porazdelitvi snovi državam članicam zagotovljena pravična razdelitev bremen med njimi.
(4) Prvi, drugi in tretji prednostni seznam so bili sprejeti z uredbami Komisije (ES) št. 1179/94 [2], (ES) št. 2268/95 [3] in (ES) št. 143/97 [4].
(5) Določbe te uredbe so v skladu z mnenjem odbora, ustanovljenega po členu 15 Uredbe (EGS) št. 793/93 -
SPREJELA NASLEDNJO UREDBO:
Člen 1
1. Četrti seznam prednostnih snovi, kakor je predviden v členu 8(1) Uredbe (EGS) št. 793/93, se določi v Prilogi k tej uredbi.
2. V seznamu prednostnih snovi je navedena tudi država članica, ki je pristojna za vsako od teh snovi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. oktobra 2000

Labels: 1
20
0
12
18